### Beslutning

Projekt 5 Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for initiativerne blev formidlet i 2019 til de 22 byer over 200 indbyggere. De forskellige byer arbejder via aktionsgrupper med indsatser/initiativer. På mødet forelægges det 4. initiativ i Høng lokalområde, Mountainbike bane i Høng skov, med henblik på beslutning om frigivelse af midler til forslaget. Administrationen har i forhold til forslaget forholdt sig til aktionsgruppens beskrivelse af gennemførsel og de krav som har ligget til grund for ’Få det Fikset’ projektet.

## Indstillinger

Direktøren indstiller at ansøgningen godkendes med en rammebevilling på 150.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne heri er:
at puljen skal anvendes til investeringer i anlæg og by-inventar, der enten ikke findes i dag eller som skal ændres/udvides. Og uanset formål skal anvendelsen være rettet mod det offentlige rum,
at der skal etableres en demokratisk proces i hvert lokalsamfund. Og det enkelte lokalsamfund indstiller projekterne til kommunen med endelig godkendelse i økonomiudvalg og kommunalbestyrelse.

Den konkrete ansøgning fra Høng lokalområde:

Høng området har gennem aktivt opsøgende arbejde ved opslag, benarbejde hos lokale foreninger og skoler samt ved stand på Folkemødet i Høng i 2019 fået opmærksomhed på projektet. På denne baggrund er indkommet forskellige forslag til videre bearbejdning. Aktionsgruppen har etableret egen mail og udarbejdet lokal folder som er omdelt i ca. 2-300 eksemplarer.

Projekterne er fremlagt på borgermøde og der blev stemt på de enkelte forslag. De fem med højest tilslutning gik videre til yderligere bearbejdning. Efter yderligere bearbejdning er der holdt afstemningsmøde, hvor alle fem projekter blev endelig godkendt.

De fem projekter er:

1. Lys på stier bl.a. Blommehaven-Askelunden
2. Legekonstruktion for børn – Høng Bevægelsespark
3. Uderum ved biblioteket
4. Julebelysning Hovedgaden
5. MTB-spor i og omkring Høng

I alle projekterne er der estimeret en økonomi indenfor områdets samlede ramme på en mio. kr. Aktionsgruppen valgte i første omgang at søge om Kommunalbestyrelsens godkendelse af ”Lys på stier” og efterfølgende ”Robin Carlsen for børn – Høng Bevægelsespark”. Begge disse 2 projekter er gennemført og ibrugtaget. 3. ansøgning Uderum er fremlagt til politiks behandling og forventes godkendt i Kommunalbestyrelsen 22.06.2022.
De øvrige projekter bliver fremlagt for Kommunalbestyrelsen efterhånden som aktionsgruppen færdiggør ansøgningerne til endelig godkendelse.

Nu er aktionsgruppen så langt med materialet til det næste projekt, at man søger om godkendelse i Økonomiudvalget og Kommunalbestyrelsen.

Der søges om etablering af ”Mountainbike bane i i Naturstyrelsens skov – Høng skov". I skoven etableres et nyt spor uden for det eksisterende stisystem. Sporet er primært et naturligt jord-spor, som suppleres med elementer af tekniske foranstaltninger som mindre jordvolde, forhindringer og andet som giver sporet en kvalitet. Sporet tager udgangspunkt i de 2 p-pladser. Sporet er ensrettet og skiltes med Naturstyrelsens røde pæle med pile og pictogram. Det forventes at det endelige spor bliver 4-5 km og målrettes efter motionister og lokale.

*Drift og vedligeholdelse*
Der forventes ikke drifts- eller vedligeholdelsesudgifter. Naturstyrelsen leverer lidt materialer til vedligehold mens frivillige under Høng Gymnastikforening vedligeholder sporet.

*Administrationens bemærkninger*Høng Gymnastikforening er involveret i projektet og har dannet en gruppe af frivillige som arbejder på etablering. Der er foreligger samarbejdsaftale indgået med Naturstyrelsen

## Økonomiske konsekvenser

Høng lokalområdes samlede andel af puljen til Lokalsamfundenes "Få det Fikset" projekter er 1 mio kr. De samlede omkostninger er estimeret til 150.000 kr. Der er tidligere godkendt projekter og forbrugt for i alt 624.981 kr.
Hvis projekterne med "Uderum" og "Mountainbike bane" godkendes, er restrådighedsbeløbet herefter 144.739 kr.
Når projektet er gennemført og de endelige omkostninger er kendt, vil en eventuel uforbrugt del af rammen til de 3 godkendte projekter, kunne tilgå øvrige "Få det Fikset" projekter i Høng.

[adresse] bemærkninger er indarbejdet i sagen.

### Sagens forløb

15-06-2022 Økonomiudvalget
Anbefales.